open-index/open-wikipedia-markdown huggingface dataset:
விந்தியா

**விந்தியா** ஒரு இந்திய அரசியல்வாதி மற்றும் தென்னிந்தியத் திரைப்பட நடிகையும் ஆவார். அவர் தற்போது அனைத்திந்திய அண்ணா திராவிட முன்னேற்றக் கழகத்தின் கொள்கை பரப்பு இணை செயலாளராக உள்ளார். சங்கமம் (1999) படத்தில் அறிமுகமான இவர் தமிழ், மலையாளம், கன்னடம், மற்றும் தெலுங்கு மொழிகளில் பல படங்களில் நடித்துள்ளார்.

## வாழ்க்கைக் குறிப்பு மற்றும் திரையுலகப் பங்களிப்பு
விந்தியா ஆகஸ்ட் 12, 1980 இல் பிறந்தார். ரகுமான் உடன் இணைந்து *[[சங்கமம்]]* (1999) மூலம் சினிமாவில் அறிமுகமானார், அந்தத் திரைப்படம் நேர்மறையான விமர்சனங்களைப் பெற்றது. *[[வயசு பசங்க]]* அவரது வெற்றிப்படங்களில் ஒன்று. அவரது திரையுலக வாழ்க்கையின் பிற்பகுதியில், அவர் குறைந்த பட்ஜெட் படங்களில் தோன்றினார்.
இவர் நடிகை பானுப்பிரியாவின் சகோதரன் கோபிகிருஷ்ணனை பெப்ரவரி 16,  2008 இல் குருவாயூர் கோயிலில் திருமணம் செய்து கொண்டார். சில வருடங்களில் விவாகரத்தும் செய்து கொண்டார்.

## அரசியல் வாழ்க்கை
2006 ஏப்ரலில், அன்றைய அதிமுக பொதுச்செயலாளர் ஜெயலலிதா முன்னிலையில் விந்தியா அதிமுகவில் இணைந்தார். 2006 தமிழ்நாடு சட்டமன்றத் தேர்தலுக்காக பிரச்சாரம் செய்தார். அதைத் தொடர்ந்து விந்தியா அதிமுக நட்சத்திர பேச்சாளராக 2011, 2016 தமிழ்நாடு சட்டமன்றத் தேர்தல்கள் மற்றும் 2014 மக்களவை பொதுத் 
தேர்தல்களில் திமுக கட்சிக்கு எதிராக பிரச்சாரம் செய்தார். மற்றும் அந்த கட்சியின் தோல்விக்கு முக்கிய காரணமாக இருந்தார். அவர் முன்னாள் தமிழ்நாட்டின் முதல்வர் மற்றும் அதிமுக பொதுச்செயலாளர் ஜெயலலிதாவின் தீவிர விசுவாசி ஆவார்.

விந்தியா 2012 முதல் 2016 வரை போயஸ் கார்டன் இல்லத்திற்கு ஆண்டுதோறும் தனது கோடைகால வருகையின் போது தனது சந்திரகிரி தோட்டத்தில் இருந்து கூடை நிறைய மாம்பழங்களை கொண்டுவந்து ஜெயலலிதாவுக்கு பரிசளிப்பார். ஜெயலலிதாவின் மறைவுக்குப் பிறகும், அவர் தொடர்ந்து மாம்பழக் கூடைகளை ஜெயலலிதா நினைவிடத்தில் வைத்து, மெரினா கடற்கரை உள்ளூர் மக்களுக்கு விநியோகித்தார்.

2016ஆம் ஆண்டு ஜெயலலிதாவின் மறைவுக்குப் பிறகு விந்தியா தீவிர அரசியலில் இருந்து ஒதுங்கி இருந்தார். 20 பிப்ரவரி 2018 அன்று, விந்தியா அப்போதைய தமிழக முதல்வர் எடப்பாடி க. பழனிசாமிக்கு ஒரு வருட ஆட்சியை நிறைவு செய்ததையொட்டி கடிதம் எழுதியதன் மூலம் மீண்டும் முக்கியத்துவம் பெற்றார். 2019 மக்களவைத் தேர்தலுக்கு முன்னதாக, அவர் அதிமுக கட்சியின் நட்சத்திரப் பிரச்சாரகராக மீண்டும் வந்தார். 2020 ஜூலையில், அவர் அதிமுக கட்சியின் கொள்கை பரப்பு துணை செயலாளராக நியமிக்கப்பட்டார். 2021 சட்டமன்றத் தேர்தலில் கட்சிக்காக பிரச்சாரம் செய்தார். 27 செப்டம்பர் 2023 அன்று, அவர் அதிமுகவின் கொள்கை பரப்பு இணை செயலாளராக நியமிக்கப்பட்டார்.

## நடித்த திரைப்படங்கள்
### தமிழ்
* சங்கமம் - 1999 அபிராமி
* மகளிர்க்காக - 2000
* திருநெல்வேலி - 2000
* உயிரிலே கலந்தது - 2000
* கண்ணுக்கு கண்ணாக - 2000
* என் புருஷன் குழந்தை மாதிரி - 2001
* விஸ்வநாதன் ராமமூர்த்தி - 2001
* சார்லி சாப்ளின் - 2002
* நம்ப வீட்டுக் கல்யாணம் - 2002
* ரெட் - 2002
* ஆசை ஆசையாய் - 2003
* எஸ் மேடம் - 2003
* வயசு பசங்க - 2004
* சேட்டை - 2004 சுந்தரி
* கண்ணம்மா - 2005
* அழகு நிலையம் - 2008
* ஆயுதம் செய்வோம் - 2008
* வட்டப்பாறை - 2012
* உதய நேரம் - 2013 (தாமதமானது)

### தெலுங்கு
* சிம்ஹாராசி - 2001
* சீதையா - 2003

### மலையாளம்
* துபாய் - 2001
* ராவணபிரபு - 2001
* கிளிச்சுண்டன் மாம்பழம் - 2003
* இஸ்ரா - 2005

### கன்னடம்
* லவ் ஸ்டோரி - 2005

## மேற்கோள்கள்

## வெளி இணைப்புகள்
* 

பகுப்பு:தமிழ்த் திரைப்பட நடிகைகள்
பகுப்பு:மலையாளத் திரைப்பட நடிகைகள்
பகுப்பு:கன்னடத் திரைப்பட நடிகைகள்
பகுப்பு:வாழும் மக்கள்
பகுப்பு:தெலுங்குத் திரைப்பட நடிகைகள்
தேசிய நெடுஞ்சாலை 30 (இந்தியா)

**தேசிய நெடுஞ்சாலை 30** இந்தியாவின் பிகார் மாநிலத்திற்குள்ளே செல்லும் நெடுஞ்சாலை ஆகும். இது பீகாரினுள்ளே 230கிமீட்டர் தொலைவு செல்கிறது.

## மேற்கோள்கள்

பகுப்பு:இந்திய தேசிய நெடுஞ்சாலைகள்
அசய் பாட்

**அசய் வி. பாட்** இந்திய அமெரிக்க கணினி நிபுணர். இவர் யுஎசுபி என்னும் அகிலத் தொடர் பாட்டை, ஏஜிபி, பிசிஐ எக்சுப்ரசு உள்ளிட்ட அதிநவீன கருவிகளை உருவாக்க உதவிய நிபுணராவார், அதுமட்டுமின்றி மேடை-ஆற்றல் மேலாண்மை கட்டமைப்பு உள்ளிட்ட பல்வேறு அரிய கண்டுபிடிப்புகளுக்கு வித்திட்டவர். இவருடைய கண்டுபிடிப்பான அகிலத் தொடர் பாட்டை விளம்பரத்தில் இவரைப் போன்று சுனில் நார்க்கர் நடித்திருந்தார்.

## இன்டெலும் அசய் பாட்டும்
1990-ம் ஆண்டு இன்டெல் நிறுவனத்தில் இணைந்த அசய், 30க்கும் மேற்பட்ட அமெரிக்க காப்புரிமைகளை வைத்திருக்கிறார். 1998, 2003 மற்றும் 2004 ஆண்டுகளில் அசய் பல்வேறு அமெரிக்க மற்றும் ஆசிய முதன்மை பல்கலைக்கழகங்களில் மாணவர்களுடன் கலந்துரையாடலில் ஈடுபட்டுள்ளார்.
அக்டோபர் 9, 2009, *[[தி டுனைட் சோ வித் கேனன் ஓ'ப்ரைன்]]* என்ற நகைச்சுவை நிகழ்ச்சியில் இவரைப் பற்றிய கருத்துகள் ஒளிபரப்பப்பட்டது.

## பாராட்டுகளும் விருதுகளும்
* சூலை 2010-ல் வெளியான சிக்யூ (GQ) இதழில் "மிகவும் செல்வாக்கான 50 உலகளாவிய இந்தியர்கள்!" பட்டியலில் இவரின் பெயர் சேர்க்கப்பட்டிருந்தது.
* ஏப்ரல் 2013-ல் அறிவியல் மற்றும் தொழில்நுட்பத்தில் சிறந்துவிளங்குவதற்கான ஆசிய விருது இலண்டனில் வழங்கப்பட்டது.
* 2013-ம் ஆண்டு, ஐரோப்பிய காப்புரிமை அலுவலகத்தால் ஐரோப்பியரில்லாதவர்கள் பட்டியலில் ஐரோப்பிய கண்டுபிடிப்பாளர் விருது வழங்கப்பட்டது.

## குறிப்புகளும் மேற்கோள்களும்

## வெளி இணைப்புகள்

*Ajay Bhatt at EETIMES: The Great Minds, Great Ideas Project
*
*Ajay Bhatt Interview with Conan O'Brien
*Photo at பிளிக்கர்
*USB inventor is tech's unlikely 'rock star', By John D. Sutter, February 4, 2010 - Ajay Bhatt on சிஎன்என்
*How humble USB turned engineer into tech 'rock star' By Nick Glass and Matthew Knight, CNN
*Ajay V.Bhatt winnner of the European Inventor Award
*

பகுப்பு:1957 பிறப்புகள்
பகுப்பு:வாழும் மக்கள்
பகுப்பு:இந்திய அமெரிக்கர்கள்
பகுப்பு:அமெரிக்கப் பொறியியலாளர்கள்
பகுப்பு:அமெரிக்கக் கண்டுபிடிப்பாளர்கள்
பகுப்பு:21-ஆம் நூற்றாண்டு கண்டுபிடிப்பாளர்கள்
நான்காம் சோமேசுவரன்

**நான்காம் சோமேசுவரன்** (Somesvara IV 1183-1200) என்பவன் மேலைச் சாளுக்கிய மரபின் கடைசி அரசன் ஆவான். இவன் தனது பேரரசை வலிமைப்படுத்த முயன்றான். ஆனால் இவனால் முடியவில்லை. சியூனா, போசளர், காக்கத்தியர் ஆகிய மூன்று மரபினரும்  காவிரி  மற்றும் நர்மதை ஆகியவற்றுக்கு இடைப்பட்ட பரப்பில் விரிந்திருந்த மேலைச்சாளுக்கிய பேரரசின் நிலப்பகுதிகளைப் பிரித்துக்கொண்டனர்.
## மேற்கோள்
* Dr. Suryanath U. Kamat (2001). Concise History of Karnataka, MCC, Bangalore (Reprinted 2002).

பகுப்பு:மேலைச் சாளுக்கியர்
பகுப்பு:1200 இறப்புகள்
பகுப்பு:1183 பிறப்புகள்
 பகுப்பு:இந்திய அரசர்கள்
சோன்பூர், பீகார்

**சோன்பூர்** இந்தியாவின் பீகார் மாநிலத்திலுள்ள சாரண் மாவட்டத்தில் கந்தக் நதியின் கரையில் அமைந்திருக்கும் ஒரு நகரம் ஆகும். சோன்பூரில் ஒவ்வொரு வருடமும் நவம்பர் - டிசம்பர் மாதத்தில் உலகப் புகழ்பெற்ற கால்நடை கண்காட்சி நடத்தப்படும், இங்கு விற்பனைக்கு வரும் அலங்கரிக்கப்பட்ட யானைகளை அதிக எண்ணிக்கையில் பார்க்கலாம். இங்கு கண்டகி ஆறு, கங்கை ஆற்றுடன் கலக்கிறது.

## போக்குவரத்து
*சோன்பூர் தொடருந்து நிலையம்* அருகிலுள்ளது. உலகிலுள்ள பத்து நீளமான தொடருந்து மேடை சந்திப்பு நிலைய வரிசையினை எடுத்துக்கொண்டால், இங்கு எட்டாவது நீளமான தொடருந்து மேடை உள்ளது (இது கட்டப்படும்பொழுது உலகிலே இரண்டாவது நீளமான மேடை கொண்ட தொடருந்து நிலையமாக திகழ்ந்தது). இந்த நகரம் இந்தியாவின் அனைத்துப் பகுதிகளோடும் தொடருந்து வழியே இணைக்கப்பட்டுள்ளது. இது கிழக்குமத்திய தொடருந்து மண்டலத்தின் ஒரு கோட்டத்தின் தலைமையகமாகவும் திகழ்கிறது.  

## உசாத்துணை

பகுப்பு: கிழக்கு மத்திய தொடருந்து மண்டலம் - இந்தியா
பகுப்பு: பீகார் மாநிலத்திலுள்ள ஊர்களும் நகரங்களும்
கூன்டர் கிராசு

**கூன்டர் கிராசு** (*Günter Grass*, 16 அக்டோபர் 1927 - 13 ஏப்ரல் 2015) செருமானிய புதின, நாடக எழுத்தாளரும், கவிஞரும், சிற்பியும் ஆவார். இவருக்கு 1999 ஆம் ஆண்டில் இலக்கியத்திற்கான நோபல் பரிசு வழங்கப்பட்டது.

மேற்கு சிலாவிய இனக்குழுவைச் சேர்ந்த கசுபியான் இனத்தைச் சேர்ந்த கூன்டர் கிராசு டான்சிக் நகரில் (இன்றைய கதான்ஸ்க், போலந்து) பிறந்தார். 1944 ஆம் ஆண்டில் தனது பதின்ம வயதிலேயே நாட்சி கட்சியின் இராணுவப் பிரிவான "வாஃபன் எஸ்.எஸ்" இல் தனது சுய விருப்பத்தின் பேரில் சேர்ந்து கொண்டதாக 2006 ஆம் ஆண்டில் இவர் அறிவித்தது அப்போது பெரும் சர்ர்ச்சையைக் கிளப்பியிருந்தது. 1945 மே மாதத்தில் அமெரிக்கப் படையினரால் சிறைப்பிடிக்கப்பட்டு, பின்னர் 1946 ஏப்ரலில் விடுவிக்கப்பட்டார். சிற்பத் தொழிலில் பயிற்றுவிக்கப்பட்ட கூன்டர் கிராசு, 1950களில் எழுதத் தொடங்கினார்.

1959 ஆம் ஆண்டில் எழுதிய *த டிம் டிரம்* என்ற முதலாவது புதினம் இவருக்குப் புகழைத் தேடித் தந்தது. இப்புதினத்தில் இவர் நாட்சி இயக்கத்தைக் கடுமையாக விமர்சித்திருந்தார். இவரது படைப்புகள் பொதுவாக இடதுசாரி அரசியல் கொள்கைகளை சார்ந்திருந்தது. செருமனியின் சமூக சனநாயகக் கட்சியின் பெரும் ஆதரவாளராக இவர் இருந்தார். *டிம் டிரம்* புதினம் 1979 இல் அதே பெயரில் திரைப்படமாக எடுக்கப்பட்டு, சிறந்த வெளிநாட்டு மொழித் திரைப்படங்களுக்கான அகாதமி விருதைப் பெற்றது. 1999 இல் இவருக்கு இலக்கியத்திற்கான நோபல் பரிசு கிடைத்தது.

## மேற்கோள்கள்

## வெளி இணைப்புகள்

* Günter Grass at gdansk-life.com
* Günter Grass  'Bookweb' on literary website *The Ledge* (with suggestions for further reading)
* Portrait on rosenthalusa.com
* "Grass admits serving with Waffen-SS" *[[தி கார்டியன்]]*
* Detailed article on Waffen-SS membership
* 
* 
* 

பகுப்பு:1927 பிறப்புகள்
பகுப்பு:2015 இறப்புகள்
பகுப்பு:நோபல் பரிசு பெற்ற செருமானியர்கள்
பகுப்பு:நோபல் இலக்கியப் பரிசு பெற்றவர்கள்
பசவகல்யாணக் கோட்டை

**பசவகல்யாணக்  கோட்டை** (*Basavakalyana fort*), இந்தியாவின் கர்நாடக மாநிலத்திலுள்ள பீதர் மாவட்டத்தில் அமைந்துள்ளது. முன்னர் "கல்யாணக் கோட்டை" என அழைக்கப்பட்டது. இதன் வரலாற்றுச் சிறப்பு 10 ஆம் நூற்றாண்டு காலத்தியது.  10 ஆம் நூற்றாண்டில் சாளுக்கியர்களின் தலைநகரம் மன்யகேடாவிலிருந்து கல்யாணுக்கு மாற்றப்பட்டது. பசவகல்யாண நகரின் முக்கியப்பகுதியாக விளங்கும் இக்கோட்டை, வீரசைவ சமுதாயத்தை நிறுவிய பசவண்ணரின் கர்மபூமி என்ற சிறப்புமுடையது. 

வீர சைவ சமுதாயத்தைத் தோற்றுவித்த பசவண்ணரால் இக்கோட்டை 12ஆம் நூற்றாண்டின் சமுதாய, சமய முக்கியத்துவம் வாய்ந்ததாகவும், மேலும் கல்வியில் சிறந்தும் விளங்கியது. இந்து சமயத்தின் சாதியம் மற்றும் பழங்கொள்கைகளை எதிர்த்துப் புதிய சீர்திருத்த சமயமாக வீர சைவத்தைத் தோற்றிவித்த  பசவண்ணர் மற்றும் அக்கா மகாதேவி, சன்னபசவண்ணர் (Channabasavanna), சித்தராமர் போன்ற பல சரணர்களுக்கும் பசவகல்யாணுடன் நெருங்கிய தொடர்பு கொண்டிருந்தனர்.

## புவியமைவிடம்
சராசரியாக  உயரத்தில் இக்கோட்டை அமைந்துள்ளது. இதன் ஆள்கூறுகள்: . 

## மேற்கோள்கள்

## வெளியிணைப்புகள்
* Basavakalyan Fort on Google Maps

 

பகுப்பு:பீதர் மாவட்டம்
பகுப்பு:கருநாடகக் கோட்டைகள்
தையோ அசிட்டால்

**தையோஅசிட்டால்கள்** (*Thioacetals*) என்பவை அசிட்டால்களின் கந்தக ஒப்புமை சேர்மங்களாகும். அசிட்டால்கள் தயாரிப்பது போலவே ஆல்டிகைடுடன் தையோல் சேர்த்து வினைபுரிவதன் மூலமாக இவற்றைத் தயாரிக்க முடியும்.

:RSH + R'CHO  &rarr;  R'CH(OH)SR

இடைநிலைச் சேர்மமான டைதையோ அசிட்டால்கள்,**தையோ அசிட்டால்**கள் தயாரிப்பது போலவே தயாரிக்கப்படுகின்றன.
 
:RSH + R'CH(OH)SR  &rarr;  R'CH(SR)2  +  H2O

குறிப்பாக இத்தகைய வினைகள் இலூயிக்கமிலம் அல்லது பிரோன்சுடெட்டமிலம் போன்ற வினையூக்கிகளின் உதவியால் நிகழ்கின்றன. 
ஆல்டிகைடுடன் 1,2 ஈத்தேன் டைதயோல் வினைபுரிவதால் உண்டாகும் டைதையோ அசிட்டால்கள் கரிமத் தொகுப்பு வினைகளில் உபயோகமாக உள்ளன.

:C2H4(SH)2 + R'CHO  &rarr;  R'CHS2C2H4  +  H2O

ஆதலால் ஆல்டிகைடில் உள்ள கார்பனைல் கார்பன் அதாவது இரட்டை பிணைப்பில் ஆக்சிசனைக் கொண்டுள்ள கார்பன் அணு எலக்ட்ரான் கவரியாக உள்ளது. டைதையோ அசிட்டால்களின் புரோட்டான் நீங்கும் வழிப்பொருள் சிறப்புறுப்பாக அணுக்கருகவர் கார்பன் மையங்கள் உள்ளன.

:R'CHS2C2H4 + R2NLi  &rarr;  R'CLiS2C2H4 +  R2NH

பொதுவாக இவ்வினை 1,3 டைதையோலேன்களில் நடைபெறுகிறது. R'(H)Cδ+Oδ− மற்றும் R'CLi(SR)2 இடையிலான முனைவுத்தன்மை தலைகீழாகிறது. இவ்வாறு முனைவுத்தன்மை தலைகீழாதலை உம்போலங்கு என்கிறார்கள்

## மேற்கோள்கள்

## இவற்றையும் காண்க
* தையோகீட்டால்
* அசிட்டால்
* மோசிங்கோ ஒடுக்கம்

பகுப்பு:வேதி வினைக்குழுக்கள்
பகுப்பு:கந்தகச் சேர்மங்கள்
பகுப்பு:கரிமச் சேர்மங்கள்
அடுக்குத் துளையிடல்

**அடுக்குத் துளையிடல்** (ஆங்கிலத்தில் counterbore, குறியீடு: ⌴) எனப்படுவது உருளைவடிவ, தட்டையான அடிப்பகுதியினைக் கொண்ட துளையினை ஏற்படுத்தும் தயாரிப்பு முறையாகும். ஏற்கனவேயுள்ள ஒரு துளையினை பெரிதாக்கும் வகையில் இந்தப் பொறிவினை முறை இருப்பதால், **அகண்ட துளையிடல்** எனவும் அழைக்கப்படும். இத்துளையினை ஏற்படுத்தப் பயன்படும் ஆயுதம் *counterbore tool* என்று ஆங்கிலத்தில் அழைக்கப்படும்.

## அடுக்குத் துளைகளின் பயன்பாடு

தட்டையான அடிப்பகுதித் தலையினைக் கொண்டுள்ள திருகாணிகளை துளைகளில் பொருத்தும்போது, அவற்றின் தலை மேற்பரப்பு வெளியே துருத்திக் கொண்டிருக்காமல் இருக்கச் செய்வதற்கு.

## மேற்கோள்கள்

பகுப்பு:பொறிவினை
போர்ட் விலா

**போர்ட் விலா** (*Port Vila*) என்பது வனுவாட்டுவின் தலைநகரமும், அந்நாட்டின் மிகப்பெரிய நகரமும் ஆகும். இந்நகரம் எஃபாட்டே தீவில் அமைந்துள்ளது.

இந்நகரத்தின் மக்கள்தொகை 44,040 (2009 கணக்கெடுப்பு) ஆகும். இது 1999 கணக்கெடுப்பை (29,356) 50% அதிகமானதாகும். 2009 ஆம் ஆண்டில் போர்ட் விலாவின் மக்கள்தொகை நாட்டின் மக்கள்தொகையின் 18.8% ஆகவும், எஃபாட்டே தீவின் மக்கள்தொகையின் 66.9% ஆகவும் இருந்தது. இங்குள்ள பெரும்பாலானோர் மெலனீசியர்கள் ஆவர். இவர்களை விட சிறிய அளவில் பொலினீசிய, ஆசிய, ஆத்திரேலிய, ஐரோப்பிய நாட்டவரும் வசிக்கின்றனர்.

எஃபாட்டே தீவின் தெற்குக் கரையில் அமைந்துள்ள போர்ட் விலா, வனுவாட்டுவின் முக்கிய பொருளாதார, மற்றும் வணிக மையமாக விளங்குகின்றது.

2015 மார்ச் 13 இல் வனுவாட்டுவில் இடம்பெற்ற பேம் சூறாவளியினால் போர்ட் விலா பெரும் சேதத்துக்குள்ளானது.

வனுவாட்டுவின் முக்கிய துறைமுகம் போர்ட் விலாவில் அமைந்துள்ளது. பவர்ஃபீல்டு பன்னாடு வானூர்தி நிலையமும் (*VLI*) இங்குள்ளது.

பிசுலாமா மொழி இங்கு பெரும்பான்மையானோரால் பேசப்படுகிறது. அத்துடன், ஆங்கிலம், பிரெஞ்சு மொழிகளும் அன்றாடப் பயன்பாட்டில் உள்ளன. 90% மக்கள் கிறித்தவர்கள் ஆவர். இவர்களில் மூன்றில் ஒரு பங்கினர் பொது ஆட்சிமுறைத் திருச்சபையையும் (*Presbyterian*), ஏனையோர் கத்தோலிக்கரும், மெலனீசியத் திருச்சபையைச் சார்ந்தோரும் ஆவர்.

## மேற்கோள்கள்

பகுப்பு:வனுவாட்டு
பகுப்பு:ஓசியானியா நகரங்கள்
பகுப்பு:ஓசியானியா தலைநகரங்கள்
நி-வனுவாட்டு

**நி-வனுவாட்டு** (*Ni-Vanuatu*) வனுவாட்டு நாட்டில் வாழும் அனைத்து மெலனீசியர்களையும் அழைக்கும் ஒரு சொல் ஆகும். அத்துடன் எந்த இனத்தவரானாலும், வனுவாட்டு குடிமக்கள் அனைவரையும் பொதுவாக இச்சொல்லால் அழைப்பர். "நி-வனுவாட்டு" என்பதை சுருக்கமாக **நிவன்** (*NiVan*) என்றும் அழைக்கின்றனர்.

சில பழங்குடி மொழி இலக்கணங்களில் *நி* என்ற எழுத்து "இன்" என்ற வேற்றுமை உருபாகப் பயன்படுத்தப்படுகிறது. *நி-வனுவாட்டு* என்பது ‘வனுவாட்டுவின்’ என்ற பொருளில் பயன்படுத்தப்படுகிறது. ஆனாலும், இச்சொல் வனுவாட்டுவில் ஆங்கில, பிரெஞ்சு மொழிகளிலேயே பயன்படுத்தப்படுகிறது. நாட்டின் பெரும்பான்மை உள்ளூர் மக்களின் மொழியான பிசுலாமா மொழி இச்சொல் பயன்படுத்தப்படுவதில்லை. பிசுலானா மொழியில் *வனுவாட்டு மனிதர்* (*man vanuattu*) அல்லது *புலொங் வனுவாட்டு" (*blong Vanuatu'')  என்று அழைக்கப்படுகின்றனர்.

## மேற்கோள்கள்

பகுப்பு:வனுவாட்டு
பகுப்பு:ஓசியானிய இனக்குழுக்கள்
அமோனியம் தையோசயனேட்டு

**அமோனியம் தையோசயனேட்டு** *( Ammonium thiocyanate  )* என்பது NH4SCN  என்ற மூலக்கூறு வாய்பாடு கொண்ட ஒரு கனிம வேதிச்சேர்மம் ஆகும். இது அமோனியா நேர் மின்அயனியும் தையோசயனேட்டு எதிர் மின்அயனியும் சேர்ந்து உருவாகும் ஒரு உப்பு ஆகும்.

## பயன்கள்

பெருமளவில் களைக்கொல்லிகள், தையோயூரியா, மற்றும் செயற்கைப் பிசின்கள் தயாரிக்க அமோனியம் தையோசயனேட்டு உபயோகமாகிறது. புகைப்படத்துறையில் ஒரு நிலைப்படுத்தும் முகவராகவும், தீக்குச்சிகள் தயாரிப்பிலும் பயன்படுகிறது. பல்வேறு துருக்காப்பு பொருள்களில் பகுதிப்பொருளாக இருக்கிறது. நெசவுத் தொழிலில் சாயமேற்றுதல், அச்சிடுதல் போன்ற செயல்பாடுகளில் துணையூக்கியாகச் செயல்படுகிறது. எண்ணெய் வயல்களில் சுவடறி பொருளாகவும் சிர்க்கோனியத்தில் இருந்து ஆஃபினியத்தைப் பிரித்தெடுக்கவும் செறிவு காணும் பகுப்பாய்விலும் இவ்வுப்பு பயன்படுகிறது. மென்பானங்களில் உள்ள இரும்பின் அளவறியும் வெப்ப அளவியல் சோதனைகளிலும் அமோனியம் தையோசயனேட்டு பயன்படுகிறது.
 
## தயாரிப்பு

கார்பன் டைசல்பைடுடன் நீரிய அமோனியாவைச் சேர்த்து வினைபுரிய வைப்பதன் மூலமாகவே அமெரிக்காவில் அமோனியம் தையோசயனேட்டு தயாரிக்கப்பட்டது. இவ்வினையில் அமோனியம் டைதையோ கார்பமேட்டு இடைநிலைச் சேர்மமாக உருவாகிறது. பின்னர் இது சூடுபடுத்தப்பட்டு அமோனியம் தையோசயனேட்டு மற்றும் ஐதரசன் சல்பைடாக சிதைகிறது.

: CS2 + 2 NH3(aq) → NH2C(=S)SNH4 → NH4SCN + H2S

## வினைகள்

அம்மோனியம் தையோசயனேட்டு காற்றில் நிலைப்புத் தன்மையுடன் காணப்படுகிறது. இருந்தாலும் சூடாக்கும் போது தையோயூரியாவின் மாற்றியமாகிறது.

:

150 பாகை செல்சியசு மற்றும் 180 பாகை செல்சியசு வெப்பநிலைகளில் , அம்மோனியம் தையோசயனேட்டு மற்றும் தையோயூரியா இரண்டும் முறையே நிறை அளவில் 30.3 % மற்றும் 25.3 % கலவையாக உள்ளன. 200 பாகை செல்சியசு வெப்பநிலைக்கு சூடாக்கும்போது இது அமோனியா,ஐதரசன் சல்பைடு, மற்றும் கார்பன் டைசல்பைடாகச் சிதைகிறது. இறுதியில் குவானிடினியம் தையோசயனேட்டு கசடாக தங்குகிறது.

அமோனியம் தையோசயனேட்டு ஒரு வலிமை குறைந்த அமிலமாகும். இது எரிசோடா அல்லது எரிபொட்டாசுடன் வினைபுரிந்து சோடியம் தையோசயனேட்டு அல்லது பொட்டாசியம் தையோசயனேட்டு உருவாக்குகிறது. மேலும், இது பெர்ரிக் உப்புகளுடன் வினைபுரிந்து அடர் சிவப்பு நிறமுள்ள பெர்ரிக் தையோசயனேட்டு கூட்டுப்பொருளையும் தருகிறது.

: 6 SCN− + Fe3+ → [Fe(SCN)6]3−

தாமிரம், வெள்ளி, துத்தநாகம், காரீயம் மற்றும் பாதரசம் போன்ற தனிமங்களுடன் அமோனியம் தையோசயனேட்டு சேர்ந்து அவற்றின் தையோசயனேட்டுகளை உண்டாக்குகிறது. பின்னர் இவை கரிம கரைப்பான்களாக பிரித்தெடுக்கப்படுகின்றன.

## மேற்கோள்கள்

# A. F. Wells, *Structural Inorganic Chemistry*, 5th ed., Oxford University Press, Oxford, UK, 1984. 

பகுப்பு:தையோசயனேட்டுகள்
பகுப்பு:அமோனியம் சேர்மங்கள்
பகுப்பு:நைதரசன் சேர்மங்கள்
மாங்குளம் தொடருந்து நிலையம்

**மாங்குளம் தொடருந்து நிலையம்** (*Mankulam railway station*) இலங்கையின் வடக்கே முல்லைத்தீவு மாவட்டத்தில் மாங்குளம் நகரில் அமைந்துள்ள தொடருந்து நிலையம் ஆகும். இது இலங்கை அரசின் ரெயில்வே திணைக்களத்தின் நிருவாகத்தில் இயங்குகின்றது. வடக்குப் பாதையின் ஓர் அங்கமாக உள்ள இந்நிலையம் வடக்கையும் தலைநகர் கொழும்பையும் இணைக்கின்றது. பிரபலமான யாழ் தேவி சேவை இந்நிலையத்தினூடாக நடைபெறுகின்றது. ஈழப்போர் நடைபெற்ற காலத்தில் 1990 யூலை முதல் வவுனியாவில் இருந்து வடக்கே சேவைகள் அனைத்தும் இடைநிறுத்தி வைக்கப்பட்டிருந்தன. வடக்குப் பாதையின் மாங்குளத்தூடான ஓமந்தைக்கும் கிளிநொச்சிக்கும் இடையேயான பாதை புனரமைக்கப்பட்டு 2013 செப்டம்பர் 14 இல் திறந்து வைக்கப்பட்டது. 2015 சனவரி 2 முதல் மாங்குளம் ஊடாக காங்கேசன்துறை வரை தொடருந்துகள் செல்கின்றன.

## மேற்கோள்கள்

பகுப்பு:முல்லைத்தீவு மாவட்டத்தில் உள்ள தொடருந்து நிலையங்கள்
பார்மேட்டு

**பார்மேட்டு** *( Formate )* என்பது பார்மிக் அமிலத்தில் இருந்து புரோட்டான் நீக்கம் செய்யப்பட்டு பெறப்படும் ஒரு எதிர்மின் அயனி யாகும். இதன் மூலக்கூறு வாய்பாடு CHOO− அல்லது HCOO− அல்லது  HCO2− என்று பல்வேறு வகைகளில் குறிப்பிடப்படுகிறது. பன்னாட்டு தனி மற்றும் பயன்பாட்டு வேதியியல் ஒன்றியம் இந்த எதிர்மின் அயனியை மெத்தனோயேட்டு என்ற பெயரால் குறிக்கிறது. கரிம வேதியியலில் இதுவே மிகச்சிறிய கார்பாக்சிலேட்டு எதிர் மின்அயனியாக விளங்குகிறது. பார்மேட்டு சேர்மம் என்பது பார்மிக் அமிலத்தினுடைய உப்பு அல்லது எசுத்தர் ஆகும். 

## உயிர்வேதியியல்

பார்மேட்டு அதிக அளவில் கல்லீரலிலும் வளர்கரு செல்களில் உள்ள இழைமணிகளிலும், புற்றுநோய் செல்களிலும் உயிர்ச்ச்த்து சுழற்சியின் போது உற்பத்தி செய்யப்படுகிறது :. 

பார்மேட்டு டிஐதரசனேசு என்ற நொதியால் , பார்மேட்டு நேர்மாறாக ஆக்சிசனேற்றம் செய்யப்படுகிறது:.

:HCO2−  →   CO2  +  H+  +  2 e−

## பார்மேட்டு எசுத்தர்கள் மற்றும் உப்புகள்

பார்மேட்டு எசுத்தர்கள் ROC(O)H அல்லது (RO2CH) என்ற மூலக்கூறு வாய்பாடால் குறிக்கப்படுகின்றன. ஆல்ககால்கள் பார்மிக் அமிலத்தில் கரையும்போது இவை தன்னியலார்ந்த முறையில் உருவாகின்றன. 

பார்மேட்டு உப்புகள் M(O2CH) என்ற மூலக்கூறு வாய்பாடால் குறிப்பிடப்படுகின்றன. இத்தகைய உப்புகள் கார்பாக்சில் நீக்கவினைக்கு நேர்மாறான நிலையில் கிடைப்பவையாகும். உதாரணமாக நீரேறிய நிக்கல் பார்மேட்டு என்ற உப்பைக் கூறலாம். இது சுமார் 200 பாகை செல்சியசு வெப்பநிலையில் கார்பாக்சிலேற்ற வினைக்கு உட்பட்டு இறுதியாக உலோக நிக்கல் துகளைக் கொடுக்கிறது.

:Ni(O2CH)2(H2O)x  →   Ni  +  2 CO2  +  x H2O  +  H2

இத்துகள் நிக்கல் ஐதரசனேற்ற வினைகளில் வினையூக்கியாகப்  பயன்படுகிறது.

## உதாரணங்கள்
* ஈத்தைல் பார்மேட்டு, CH3CH2(HCOO)
* சோடியம் பார்மேட்டு, Na(HCOO)
* மீத்தைல் பார்மேட்டு, CH3(HCOO)
* மீத்தைல் குளோரோபார்மேட்டு, CH3OCOCl
* டிரைஈத்தைல் ஆர்த்தோபார்மேட்டு
* டிரைமீத்தைல் ஆர்த்தோபார்மேட்டு, C4H10O3

## மேற்கோள்கள்

பகுப்பு:எதிர்மின் அயனிகள்
*
பகுப்பு:கார்பாக்சிலேட்டு எதிர்மின் அயனிகள்
தினேஷ் கனகரத்தினம்

**தினேஷ் கனகரத்தினம்** (*Dinesh Kanagaratnam*; பிறப்பு: ஆகத்து 29, 1981) இலங்கையைச் சேர்ந்த ரிதம் அண்ட் புளூஸ், ஹிப் ஹாப் கலைஞரும், இசையமைப்பாளரும் ஆவார். ஆன்டோஸ்டேஜ் ரெக்கார்டுகளின் நிறுவனரும், உரிமையாளருமான இவர், ஆங்கில, தமிழ், சிங்கள ராப் இசைக்கலைஞரும் ஆவார். 2012 ஆம் ஆண்டில் இவர் வெளியிட்ட *ஆரியன்* இசைத் தொகுப்பு பன்னாட்டளவில் மிகவும் வரவேற்பைப் பெற்றது. இதன் பின்னர் இவர் *ஆரியன் தினேஷ்* என அழைக்கப்படுகிறார். இவர் தமிழ்த் திரைப்படங்களிலும் பின்னணிப் பாடகராக பாடி வருகிறார்.

## இசைத் தொகுப்புகள்

### தனிப்பட்ட தொகுப்புகள்

### பின்னணிப் பாடல்கள்

## மேற்கோள்கள்

பகுப்பு:1981 பிறப்புகள்
பகுப்பு:வாழும் மக்கள்
பகுப்பு:ஈழத்து திரைப்படப் பாடகர்கள்
பகுப்பு:பதுளை மாவட்ட நபர்கள்
தேற்றா

thumb|right|தேற்றா கொட்டைகள்
**தேற்றா** அல்லது **தேத்தா** (*Strychnos potatorum*) என்பது ஒருவகை மரம். இது தமிழிலக்கியத்தில் **இல்லம்** என்றும் **தேத்தாங்கொட்டை**, **தேறு** போன்ற வேறு பெயர்களும் உள்ளன. இதன் இலைகள் பளபளப்பான சற்று நீண்ட கரும்பச்சை இலைகளையும், உருண்டையான விதையினையும் உடைய குறுமரம். தமிழகத்தின் மலைக்காடுகளிலும், சமவெளிகளில் ஒவ்வோர் இடத்தில் காணப்படுகிறது. இதன் பழம், விதை, ஆகியவை மருத்துவப் பயன் உள்ளவை. திருக்குவளை என்னும் திருக்கோளிலி தலத்தின் தலமரமாக விளங்குவது தேற்றா மரமாகும். தேற்றாங்கொட்டை என்பது சேறுடன் கலங்கிய நீரைத் தெளிய வைக்க தமிழ்நாட்டின் சில பகுதிகளில் பயன்படுத்தப்படும் தேற்றா மரத்தின் விதை ஆகும்.

குளம், ஊருணிகளில் இருந்து பெறப்படும் நீர் கலங்கலாக இருக்கும். இந்நீரை அப்படியே குடிக்க இயலாது. எனவே சிவகங்கை, தஞ்சை மாவட்டங்களில் நீரைத் தெளிய வைக்க தேத்தாங்கொட்டையை கலங்கிய நீருள்ள பானையின் உட்புறம் தேய்ப்பர். சில மணி நேரங்களுக்குப் பிறகு பானை நீர் தெளிந்து காணப்படும்.

## பெயர்க்காரணம்
தேற்றா மரத்தின் கொட்டை, **தேற்றாங்கொட்டை** என அழைக்கப்படுகிறது. இந்த கொட்டையை கலங்கிய நீரில் சிறிதே உரைப்பதால் நீர் தெளிந்துவிடும். நீரைத் தெளிவிப்பதாலும் உடலை தேற்றுவதாலும் இது தேற்றான் கொட்டை எனப் பெயர் பெற்றுள்ளது.
தேற்றாங் கொட்டை நீரைத் தெளிய வைக்கும் விதை என்ற பொருளைத் தருகிறது.இதனைப் பேச்சு வழக்கில் **தேத்தாங்கொட்டை** என்கிறார்கள்.
  தேறு + அம் + கொட்டை
  தேறு - தெளிவு
  அம் - நீர்
  கொட்டை - விதை

## பண்டைத் தமிழ் இலக்கியங்களில் தேற்றாமரம்
thumb|தேற்றாங்கொட்டைகள்
தேற்றா மரத்திற்கு இல்லம், சில்லம், கதலிகம் போன்ற பெயர்களைக் குறிப்பிடுகிறது பிங்கல நிகண்டு. தொல்காப்பியத்திலும் இது குறிக்கப்பட்டுள்ளது.
    "இல்ல மரப்பெயர் விசைமர இயற்றே (தொல். 313)"

தேற்றாமரத்தின் மலர்களை கண்ணியாகக் கட்டி தலையில் அணிந்ததாக நற்றிணைப் பாடல் கூறுகிறது.
    "குல்லை குளவி கூதளம் குவளை
      இல்லமொடு மிடைந்த ஈர்ந்தண் கண்ணியன்  (நற். 376:5-6)"

கலங்கிய நீரைத் தேற்றாங்கொட்டை தெளிய வைப்பது பற்றி கலித்தொகை இலக்கியத்தில் கூறப்பட்டுள்ளது.
 "இல்லத்துக்காழ் கொண்டு தேற்றக் கலங்கிய நீர்போல் தெளிந்து" ( கலித்தொகை 142:64),

## பிற பயன்பாடுகள்

சிலர் தேற்றா மரத்தின் காய்களை இடித்து கொட்டையை எடுத்த பின் கிடைக்கும் சக்கையைக் கரைத்து மீன்கள் உள்ள குட்டைகளில் இடுவர். இச்சக்கையின் சாறு மீன்களை ஒரு வித மயக்க நிலைக்கு இட்டுச் சென்று கரையில் ஒதுங்கச் செய்யும். இவ்வாறு மீன் பிடிப்புக்கும் தேற்றா மரம் பயன்படுகிறது.

## மருத்துவ குணங்கள்
தேற்றா மரத்தின் அனைத்து உறுப்புகளும் பாரம்பரிய மருத்துவத்தில் முக்கியத்துவம் கொண்டவை. உடல் இளைக்கவும், தேறாத உடம்பைத் தேற்றவும் தேத்தாங்கொட்டை லேகியம் பயன்படுகிறது. இதன் பழம், விதை இரண்டுமே சளியை நீக்கும், கபத்தைப் போக்கும், சீதபேதி - வயிற்றுப்போக்கைக் குணமாக்கும், புண்கள் - காயங்களை ஆற்றும், கண் நோய் போக்கும், சிறுநீரகக் கோளாறுகளைக் குணமாக்கும், பெண் இனப்பெருக்க உறுப்புக் கோளாறுகளை அகற்றும்; இதன் கொட்டை நீரிழிவு நோயைக் கட்டுப்படுத்தும்.

## மேற்கோள்கள்



## உசாத்துணை
* பசுமை விகடன், மார்ச் 25, 2008 பக்கம் 26
* தமிழரின் மரபுச் செல்வங்கள் - அறிவியல் தொழில்நுட்பம் - 1, உலகத் தமிழாராய்ச்சி நிறுவனம், சென்னை-113, கட்டுரை:பண்டைத் தமிழர் வாழ்வில் தேற்றாங்கொட்டை - அ. சரசுவதி, திட்டக் கல்வியர், உலகத் தமிழாராய்ச்சி நிறுவனம், சென்னை.

பகுப்பு:மரங்கள்
பகுப்பு:கொட்டைகள்
பகுப்பு:ஒன்றிணைக்க வேண்டிய தாவரவியல் கட்டுரைகள்
பகுப்பு:தமிழ்நாட்டின் தாவரங்கள்
கியாய்க்டியோ புத்தர் கோயில்

**கியாய்க்டியோ  பகொடா** அல்லது **கியாய்க்டியோ புத்தர் கோயில்** ( Kyaiktiyo Pagoda), **தங்கப் பாறை** என்றும் அழைக்கப்படுகிறது. இது மியான்மர் நாட்டில், மொன் மாநிலத்தில் அமைந்த சிறு புத்தர் கோயில். ரங்கூனிலிருந்து 210 கி. மீ., தொலைவில் அமைந்துள்ளது. இப்பாறைக் கோயில் கடல் மட்டத்துக்கு மேல் 3600அடி உயரத்தில் (1100 மீட்டர்) அமைந்துள்ளது. இப்பாறையின் உயரம் 7.3மீட்டர். கின்புன் என்ற கிராமத்திலிருந்து 16 கி. மீ.,  தொலைவில் தங்கப் பாறை அமைந்துள்ளது. ஆண்கள் மட்டும் இக்கோயிலுக்குச் செல்ல அனுமதிக்கப்படுகின்றனர். ஒரு சிறிய இரும்புப் பாலத்தைக் கடந்தே இந்தப் பாறையை அடைய முடியும். மார்ச் மாதத்தில் வரும் பெüர்ணமி அன்று சீனா, ஜப்பான், மலேசியா, கொரியா போன்ற நாடுகளில் வசிக்கும் புத்த சமயத்தினர் இந்த தங்கப் பாறையை வழிபட வருகின்றனர். இப்பாறையின் அடியில் புத்தரின் தலைமுடி புதைக்கப்பட்டிருப்பதாக நம்பப்படுகிறது.

## காட்சிகள்

## படக்காட்சியகம்


File:Goldleafpilgramage.jpg|தங்கப் பாறையை வழிபடும் ஆண்கள்
File:Kyaikhtiyo bus.JPG|கியாய்க்டியோ மலை அடிவார கிராமம் *கின்புங்*
File:Road to Kyaikhtiyo.jpg|கியாய்க்டியோ மலைக் கோயில் சாலை



## மேற்கோள்கள்

## வெளி இணைப்புகள்
*தங்கப் பாறை-கியாய்க்டியோ பகொடா   காணொளி காட்சி
*தங்கப் பாறை   காணொளி காட்சி

பகுப்பு:மியான்மாரிலுள்ள பௌத்த கோயில்கள்
ஈத்தைல் பார்மேட்டு

**ஈத்தைல் பார்மேட்டு** (*ethyl formate*) என்பது ஒரு கார்பாக்சிலிக் அமிலமான பார்மிக் அமிலம் ஒரு எத்தனால் என்ற ஆல்ககாலுடன் வினைபுரிந்து உருவாகும் எசுத்தர் ஆகும். பார்மிக் அமிலமும் மெத்தனோயேட்டு என்ற பெயரால் அழைக்கப்படுவதால் இச்சேர்மம் எத்தில் மெத்தனோயேட்டு என்று அழைக்கப்படுகிறது. ரம் என்று சொல்லப்படும் மதுபான வகையின் மணம் மற்றும் ராசுபெரி பழத்தின் நறுமணத்தில் சிறிதளவு ஈத்தைல் பார்மேட்டு உண்டு. எறும்புகளின் உடலில் இருந்தும் தேனீக்களின் கொட்டும் குழலிலும் இது தோன்றுகிறது. 

## பயன்பாடு
எத்தில் மெத்தனோயேட்டை அமெரிக்க உணவு மற்றும் மருந்து நிர்வாகம் பொதுவாக பாதுகாப்பானது என்று அறிவித்துள்ளது. ஆனால் அமெரிக்கத் தொழிற்பாதுகாப்பு மற்றும் சுகாதார நிர்வாகம், கண்கள், தோல், சளிச்சவ்வு மற்றும் மனிதர், விலங்குகளின் சுவாசக்குழாய்களில் எத்தில் மெத்தனோயேட்டு எரிச்சலை உண்டாக்கும் என்றும் மத்திய நரம்பு மண்டலத்தில் பாதிப்பை ஏற்படுத்துகிறது என்றும் கூறியுள்ளது. தொழிற்சாலைகளில் செல்லுலோசு நைட்ரேட்டு, செல்லுலோசு அசிட்டேட்டு, எண்ணெய்கள் மற்றும் கொழுப்புப்பசை முதலியவற்றை கரைப்பதற்கு  கரைப்பானாக ஈத்தைல் பார்மேட்டு பயன்படுத்தப்படுகிறது. அசிட்டோனுக்கு மாற்றாகவும் இதை உபயோகிக்க முடியும். இதைத்தவிர தொழிலாளர்கள் ஈத்தைல் பார்மேட்டை கீழ்கண்டவாறு பலவாறாகப் பயன்படுத்துகின்றனர்:

*மெருகு தெளிப்பு, தூரிகைத் தீட்டல் போன்ற சமயங்களில் ஈத்தைல் பார்மேட்டைப் பயன்படுத்துகின்றனர். பாதுகாப்பு கண்ணாடி உற்பத்தி செய்யும் போதும் இதை உபயோகிக்கிறார்கள்.

*புகையிலை , தானியங்கள், மற்றும் உலர்ந்த பழங்களை பதப்படுத்தும் முறையான புகையூட்டத்திற்குப் பயனாகும் மீதைல் புரோமைடிற்கு மாற்றாக இதைப் பயன்படுத்த ஐக்கிய அமெரிக்காவின் விவசாயத்துறையின் நோய்த் தடுப்புத் திட்டம் பரிந்துரைக்கிறது).

*தொழிற்பாதுகாப்பு மற்றும் சுகாதார நிர்வாகம் நிர்ணயம் செய்துள்ள சராசரி நச்சு வெளிப்பாட்டு வரம்பு எட்டுமணி நேரத்தில் ஒரு கனமீட்டருக்கு 300 மில்லிகிராம் ஆகும். அமெரிக்க தேசிய தொழிற்பாதுகாப்பு மற்றும் சுகாதார நிறுவணமும் இதே அளவையே அனுமதிக்கத்தக்க அளவு என்று கூறுகிறது

## விண்வெளியில்
பால்வெளியில் உள்ள சாகிடாரியசு பி2 எனப்படும் தனுசு பி2 பகுதியின் மேகக்கூட்டத்தில் ஈத்தைல் பார்மேட்டை வானியலாளர்கள் அடையாளம் கண்டுள்ளனர். செருமனியில் உள்ள மாக்சு பிளாங்க் ரேடியோ வானியல் நிறுவனத்தினர், எசுப்பானியாவின் 30 மீட்டர் வானொலித் தொலைநோக்கியைப் பயன்படுத்தி புதிய விண்மீனுக்கு அருகில் உள்ள வெப்பப் பகுதிகளில் இருந்து உமிழப்படும் கதிர்வீச்சு நிறமாலை பற்றி ஆய்வு செய்தனர். இந்த ஆய்வின் முடிவில் அங்கு ஈத்தைல் பார்மேட்டின் 50 மூலக்கூறுகள் அடையாளம் காணப்பட்டன.

## மேற்கோள்கள்


பகுப்பு:எசுத்தர்கள்
பகுப்பு:பார்மேட்டுகள்
பகுப்பு:எத்தில் எசுத்தர்கள்
பகுப்பு:பார்மேட்டு எசுத்தர்கள்
சோடியம் பார்மேட்டு

**சோடியம் பார்மேட்டு** ( Sodium formate ) என்பது சோடியம் உப்பு பார்மிக் அமிலத்துடன்  வினைபுரிந்து உருவாகும் சேர்மம் ஆகும். இதனுடைய மூலக்கூறு வாய்பாடு HCOONa . பொதுவாக வெள்ளை நிறத்தில் காணப்படும் இச்சேர்மம் நீர் ஈர்க்கும் தன்மை கொண்டது.

## பயன்கள்
துணிகளுக்குச் சாயமிடுதல் மற்றும் அச்சிடும் செயல்முறைகளில் சோடியம் பார்மேட்டு பயன்படுத்தப்படுகிறது. வலிமையான கனிம அமிலங்களின் அமிலத்தன்மையை அதிகரித்தலில் இடையகப்படுத்தும் முகவராகவும் பயன்படுத்தப்படுகிறது. மேலும் இது ஒரு உணவுக் கூட்டுப்பொருளாகவும் பனிநீக்க முகவராகவும் பயனாகிறது.

கட்டமைப்பு உயிரியலில், {[புரதம்|புரதப்]] படிகங்கள் மீதான எக்சு கதிர் சோதனைகளில் ஒரு உறை பாதுகாப்புப் பொருளாக சோடியம் பார்மேட்டைப் பயன்படுத்த முடியும், ஆய்வுகளில் ஏற்படும் கதிரியக்க சேதப் பாதிப்புகளை குறைப்பதற்காக பொதுவாக 100 கெல்வின் வெப்பநிலையில் இவ்வாய்வுகள் நடத்தப்படுகின்றன.

## தயாரிப்பு
பார்மிக் அமிலத்தை சோடியம் கார்பனேட்டுடன் வினைபுரியச் செய்து நடுநிலையாக்கம் மூலமாக சோடியம் பார்மேட்டு ஆய்வகத்தில் தயாரிக்கப்படுகிறது. குளோரோபார்மை அமிலங்கலந்த சோடியம் ஐதராக்சைடுடன் சேர்ப்பதன் மூலமாகவும்

::CHCl<sub>3</sub> + 4NaOH → HCOONa + 3NaCl + 2H<sub>2</sub>O

அல்லது சோடியம் ஐதராக்சைடை குளோரால் ஐதரேட்டுடன் சேர்த்தும் சோடியம் பார்மேட்டைத் தயாரிக்கலாம். 

::C<sub>2</sub>HCl<sub>3</sub>(OH)<sub>2</sub> + NaOH → CHCl<sub>3</sub> + HCOONa + H<sub>2</sub>O

முதலாவது முறையைக் காட்டிலும் இரண்டாவதாகக் கூறப்பட்ட முறை அதிக அளவில் பயன்படுகிறது. ஏனெனில் குளோரோபார்ம் அமிலக்கரைசலில் குறைவான கரைதிறன் பெற்றுள்ளதால் சோடியம் பார்மேட்டுக் கரைசலில் இருந்து பகுதிப்படிகமாக்கல் முறையில் பிரித்தெடுப்பது எளிதாக இருக்கும். முதலாவது முறையில் உருவாகும் சோடியம் குளோரைடு நன்றாக கரைந்து விடுவதால் பிரித்தெடுப்பது கடினமாக இருக்கும்.

கார்பன் மோனாக்சைடு தகுந்த அழுத்தத்தில் 160 பாகை செல்சியசு வெப்பநிலையில் சேர்க்கப்பட்டு வணிகமுறையில் சோடியம் பார்மேட்டு தயாரிக்கப்படுகிறது.  

::CO + NaOH → HCOONa

எத்தனாலை ஒரு காரத்தின் முன்னிலையில் சோடியம் ஐப்போகுளோரைட்டுடன் ஏலோபார்ம் வினைக்கு உட்படுத்தியும்  சோடியம் பார்மேட்டு தயாரிக்கலாம். குளோரோஃபார்ம் தயாரிக்கும் முறையாக இம்முறை சிறப்பாக ஆவணப்படுத்தப்பட்டுள்ளது.

## மேற்கோள்கள்


## இவற்றையும் காண்க
* சோடியம் அசிட்டேட்

பகுப்பு:பார்மேட்டுகள்
பகுப்பு:சோடியம் சேர்மங்கள்
பகுப்பு:நீர் ஈர்க்கும் பொருட்கள்
பெயர்ச்சி (வடிவவியல்)

யூக்ளிடிய வடிவவியலில்  **பெயர்ச்சி ** (*translation*) என்பது ஒவ்வொரு புள்ளியையும் ஒரு குறிப்பிட்ட திசையில், ஒரேயளவு தூரத்திற்கு நகர்த்தும் சார்பு ஆகும். யூக்ளிடிய வடிவவியலில் உருமாற்றமானது இரு புள்ளிகளின் கணங்களுக்கிடையேயான ஒன்றுக்கொன்று தொடர்பு அல்லது ஒரு தளத்திலிருந்து மற்றொரு தளத்திற்கான கோப்பு ஆகும். சுழற்சியையும், எதிரொளிப்பையும் போன்று பெயர்ச்சியும் ஒரு திட இயக்கமாகும். ஒவ்வொரு புள்ளியுடனும் ஒரு குறிப்பிட்டத் திசையனின் கூடுதலாகவும், ஆள்கூற்று முறைமையின் ஆதியின் நகர்த்தலாகவும் பெயர்ச்சியை விவரிக்கலாம்.

ஒரு **பெயர்ச்சி செயலி** என்பது கீழ்க்காணும் கணிதச் செயலி ஆகும்:
: T_\mathbf{\delta} f(\mathbf{v}) = f(\mathbf{v}+\mathbf{\delta}).

**v** ஒரு நிலையான திசையன் எனில் : 
:*T***v**(**p**) = **p** + **v**.

*T* என்ற பெயர்ச்சியினால் கிடைக்கும் எதிருரு "பெயர்வு" (*translate*) எனப்படும்.

யூக்ளிடிய வெளியில் பெயர்ச்சி ஒரு சமஅளவை உருமாற்றம் ஆகும். அனைத்து பெயர்ச்சிகளின் கணம் சார்புகளின் தொகுப்புச் செயலியைப் பொறுத்து ஒரு குலம் ஆகும். இக்குலம்  *T* "பெயர்ச்சி குலம்" எனப்படும். மேலும் இக்குலம் சம அமைவியமானதாகவும், யூக்ளிடிய குலத்தின் (*E*(*n* )) இயல்நிலை உட்குலமாகவும் அமையும். *T* ஆல் கிடைக்கும் யூக்ளிடிய குலத்தின் ஈவு குலம், செங்குத்துக் குலம் *O*(*n* ) -உடன் சமஅமைவியம் கொண்டது:
:*E*(*n* ) */ T* ≅ *O*(*n* ).

## அணியின் மூலமாகக் குறித்தல்
பெயர்ச்சி அணி:
:  T_{\mathbf{v}} = 
\begin{bmatrix}
1 & 0 & 0 & v_x \\
0 & 1 & 0 & v_y \\
0 & 0 & 1 & v_z \\
0 & 0 & 0 & 1 
\end{bmatrix}


இந்த அணியால் பெருக்குவதனால் பெயர்ச்சியின் விளைவை அடையலாம்:
:  T_{\mathbf{v}} \mathbf{p} =
\begin{bmatrix}
1 & 0 & 0 & v_x \\
0 & 1 & 0 & v_y\\
0 & 0 & 1 & v_z\\
0 & 0 & 0 & 1
\end{bmatrix}
\begin{bmatrix}
p_x \\ p_y \\ p_z \\ 1
\end{bmatrix}
=
\begin{bmatrix}
p_x + v_x \\ p_y + v_y \\ p_z + v_z \\ 1
\end{bmatrix}
= \mathbf{p} + \mathbf{v} 

திசையனின் திசையை எதிராக மாற்றுவதன் மூலம் பெயர்ச்சி அணியின் நேர்மாறைப் பெறலாம்:
:  T^{-1}_{\mathbf{v}} = T_{-\mathbf{v}} . \! 

பெயர்ச்சி அணிகளின் பெருக்கலை திசையன்களைக் கூட்டிப் பெறலாம்:
:  T_{\mathbf{u}}T_{\mathbf{v}} = T_{\mathbf{u}+\mathbf{v}} . \! 
திசையன்களின் கூடுதல் பரிமாற்றத்துக்குட்பட்டது என்பதால் பெயர்ச்சி அணிகளின் பெருக்கலும் பரிமாற்றத்துக்குட்பட்டது.

## மேற்கோள்கள்

*Richard Paul, 1981, Robot manipulators: mathematics, programming, and control : the computer control of robot manipulators, MIT Press, Cambridge, MA

## வெளியிணைப்புகள்

* Translation Transform at cut-the-knot
* Geometric Translation (Interactive Animation) at Math Is Fun
* Understanding 2D Translation and Understanding 3D Translation by Roger Germundsson, The Wolfram Demonstrations Project.

பகுப்பு:வடிவவியல்
பகுப்பு:உருமாற்றம் (சார்பு)
ஜார்ஜ் எச் ஹிட்சிங்ஸ்

**ஜார்ஜ் ஹெர்பர்ட் ஹிட்சிங்ஸ்** (George Herbert Hitchings ஏப்ரல் 18, 1905 – பெபெரவரி 27,1998)  என்பவர் ஒரு அமெரிக்க மருத்துவர். கீமோதெரபி ஆராய்ச்சிக்காக சர் ஜேம்ஸ் பிளாக், கெர்ட்ரூட் எலியான்  ஆகியோருடன் நோபல் பரிசை 1988இல் பகிர்ந்து கொண்டவர்.
## மேற்கோள்கள்

*
*

பகுப்பு:1905 பிறப்புகள்
பகுப்பு:1998 இறப்புகள்
பகுப்பு:நோபல் பரிசு பெற்ற அமெரிக்கர்கள்
பகுப்பு:நோபல் மருத்துவப் பரிசு பெற்றவர்கள்
மீத்தைல் பார்மேட்டு

**மீத்தைல் பார்மேட்** *( Methyl formate )* என்பது **மீத்தைல் மெத்தனோயேட்டு** என்றும் அழைக்கப்படும் ஒரு எசுத்தர் ஆகும். பார்மிக் அமிலத்தினுடைய  மிக எளிய எசுத்தருக்கு எடுத்துக்காட்டு மீத்தைல் எசுத்தராகும். நிறமற்ற திரவமாகவும் மெல்லிய எத்தில் மணமும் உயர் ஆவியழுத்தமும், குறைந்த பரப்பு இழுவிசையும் கொண்டு ஏராளமான சேர்மங்களை வணிகமுறையில் தயாரிப்பதற்கு முன்னோடியாக மீத்தைல் பார்மேட் விளங்குகிறது
 

## தயாரிப்பு

மெத்தனால் மற்றும் பார்மிக் அமிலத்தினுடைய ஒடுக்க வினையின் விளைவாக மீத்தைல் பார்மேட்டை ஆய்வகத்தில் தயாரிக்க இயலும்.

:HCOOH + CH<sub>3</sub>OH → HCOOCH3 + H<sub>2</sub>O

பொதுவாக தொழிற்சாலைகளில் சோடியம் மீத்தாக்சைடு போன்ற ஒரு வலிமையான காரத்தின் முன்னிலையில் மெத்தனாலை கார்பன் மோனாக்சைடுடன் சேர்த்து பெருமளவில் தயாரிக்கிறார்கள்:.

:CH3OH  +  CO   → HCO2CH3

இச்செயல்முறையை பி.எ.எசு.எப் என்ற வேதித் தொழிற்சாலை நிறுவனம் மற்ற நிறுவனங்களைவிட அதிகமாக 96 சதவீதம் அளவுக்கு இம்முறையைத் தேர்ந்தெடுக்கிறது. இச்செயல்முறைக்கு வினையூக்கியாக உலர் கார்பன் மோனாக்சைடு, வாயுத் தொகுப்பு முறையில் தயாரிக்கப்பட்டு  நீரற்ற நிலையில் உள்ள கார்பன் மோனாக்சைடாக இங்கு பயன்படுத்தப்படுகிறது
  
## பயன்கள்

பார்மமைடு, டைமெத்தில் பார்மமைடு மற்றும் பார்மிக் அமிலம் முதலான சேர்மங்களைத் தயாரிப்பதற்கு மீத்தைல் பார்மேட் முதன்மையான பகுதிப்பொருளாக உள்ளது. இச்சேர்மங்கள் யாவும் பல்வேறு வேதிப்பொருட்களைத் தயாரிப்பதற்கான முன்னோடிகள் அல்லது அடிப்படைப் பொருட்கள் என்பது குறிப்பிடத்தக்கது. இதனுடைய உயர் ஆவியழுத்தம் காரணமாக சிறந்த உலர்த்தியாக பயன்படுத்தப்படுகிறது. பல்வேறு வகையான பாலியூரெத்தேன்கள் தயாரிப்பில் இது பயனாகிறது. குளோரோபுளோரோகார்பன் சேர்மத்திற்கு மாற்றாக இதனை பயன்படுத்தலாம். குறைந்த ஓசோன், குறைந்த புவிவெப்பமயமாதல் விளைவு , எளிதில் ஆவியாகாத கரிமச் சேர்மம் ஆகிய சிறப்பம்சங்கள் கொண்ட இது ஒரு பூச்சிக்கொல்லியாகவும் உபயோகப்படுகிறது. 

குளிர்சாதனப் பெட்டிகளில் மீத்தைல் பார்மேட்டின் பயன்பாடுதான் வரலாற்று முக்கியத்துவம் வாய்ந்த பயன்பாடுகளில் ஒன்றாகக் கருதப்படுகிறது. குறைந்த நச்சுத்தன்மை கொண்ட குளிர்பதனப்பொருட்களின் அறிமுகத்திற்கு முன்பு வீட்டுபயோக குளிர்பதனிகளில் கந்தக டைஆக்சைடிற்கு மாற்றாக மீத்தைல் பார்மேட்டு பெரும்பங்கு வகித்தது.

## மேற்கோள்கள்

## வெளிப்புற இணைப்புகள்
* NIST Chemistry WebBook: Methyl formate
* ChemicalLand21.com entry on METHYL FORMATE 
* CDC - NIOSH Pocket Guide to Chemical Hazards

பகுப்பு:பார்மேட்டு எசுத்தர்கள்
பகுப்பு:மெத்தில் எசுத்தர்கள்
கி. லோகநாதன்

முனைவர் **கி. லோகநாதன்** (11 ஆகத்து 1940 - 17 ஏப்ரல் 2015) மலேசியத் தமிழறிஞர். மலேசிய கல்வி அமைச்சிலும், பின்னர் மலேசிய அறிவியல் பல்கலைக்கழகத்தில் உளவியல் துறை பேராசிரியராகவும் பணிபுரிந்து ஓய்வு பெற்றவர். தமிழ் ஆய்வுகளிலும் தன்னை முழுமையாக ஈடுபடுத்திக் கொண்டவர். சுமேரியத் தமிழ் ஆய்வுகளில் மிகுந்த நாட்டம் கொண்டவர். இவர் நியூசிலாந்தில் கணிதத் துறையில் பட்டம் பெற்று பின்னர் இங்கிலாந்தில் முனைவர் பட்டம் பெற்றார். சைவ சித்தாந்தத்தில் மிகுந்த ஆர்வமும் ஆழ்ந்த புலமையும் கொண்டவர். 20 ஆண்டுகளுக்கும் மேலாக இவர் பல்வேறு சைவ சித்தாந்த வகுப்புக்களை நடத்தி வந்தார்.

## மறைவு
முனைவர் லோகநாதன் மலேசியாவின் பினாங்கு மாநிலத்தில் ஜார்ஜ்டவுனில் உள்ள தனியார் மருத்துவமனை ஒன்றில் 2015 ஏப்ரல் 17 அன்று தனது 74வது அகவையில் காலமானார்.

## மேற்கோள்கள்

## வெளி இணைப்புகள்
*வலைத்தளம்

பகுப்பு:மலேசியத் தமிழறிஞர்கள்
பகுப்பு:1940 பிறப்புகள்
பகுப்பு:2015 இறப்புகள்
பகுப்பு:தமிழ் ஆய்வாளர்கள்
பைலட் (எழுதுகோல் நிறுவனம்)

**பைலட்** (*Pilot Corporation*) தோக்கியோவைத் தலைமையகமாக கொண்ட ஓர் ஜப்பானிய எழுதுகோல் நிறுவனமாகும். இதன் துணை நிறுவனங்கள் பிலிப்பீன்ஸ், ஐக்கிய  ராஜ்ஜியம், இந்தோனேசியா, மலேசியா, இந்தியா, பிரேசில், தென்னாப்பிரிக்கா, ஜெர்மனி மற்றும் பிரான்சில் உள்ளன.

## வரலாறு
தோக்கியோவிலுள்ள கடற் சார்ந்த வியாபாரக் கல்லூரியில் பேராசிரியராகப் பணி புரிந்த ரியோசுகே நமிகி, 1915ல் மைக்கோலின் கூர்முனை தயாரிக்கும் சிறு தொழிற்சாலையைத் துவங்கினார் . 1918ல் அவரது நண்பர் மசவோ வாதாவுடன் இணைந்து "நமிகி மேனுபாக்ச்சரிங் கம்பனி" என்ற பெயரில் நிறுவினார்.  பைலட் என்ற குறியில் எழுதுகோல்களை வெளியிட்டார். பின்னர் அந்த நிறுவனத்தின் பெயர் "பைலட் கார்ப்பரேஷன்" என மாற்றப்பட்டது.

## மேற்கோள்கள்

பகுப்பு:வணிக நிறுவனங்கள்
பகுப்பு:டோக்கியோ பங்குச் சந்தையில் பட்டியலிடப்பட்டுள்ள நிறுவனங்கள்
எமேர்ஜென்சி கபுள்

**எமேர்ஜென்சி கபுள்** இது ஒரு தென் கொரியா நாட்டு காதல் நகைச்சுவை மற்றும் மருத்துவத் தொலைக்காட்சி தொடர் ஆகும். இந்தத்தொடரைக் கிம் சோல்-கியு என்பவர் இயக்க,சொங் ஜி-ஹா, சோய் ஜின் கியுக், லீ பில்-மோ, ஹான் ஆஹ்-றஐம் மற்றும் யூன் சாங்-ஹூன் உள்ளிட்ட பலர் நடித்துள்ளனர்.

இந்தத்தொடர் ஜனவரி 24, 2014ஆம் ஆண்டு முதல் ஏப்ரல் 5, 2014ஆம் ஆண்டு வரை தென் கொரியா நாட்டு நேரப்படி வெள்ளி மற்றும் சனிக்கிழமை இரவு 20:10 மணிக்கு ஒளிபரப்பாகி 21 அத்தியாயங்களுடன் நிறைவடைந்தது.

## கதைச்சுருக்கம்
விவாகரத்து பெற்ற இரண்டு காதலிணைகள் மறுபடியும் வாழ்வில் எப்படி இணைகின்றார்கள் என்பதைப் பற்றிய ஒரு காதல் காவியம்.

## நடிகர்கள்
* சொங் ஜி-ஹா - ஓ ஜின்-ஹீ  (ஓ சாங்-மினின் முன்னால் மாணவி) 
* சோய் ஜின் கியுக் - ஓ சாங்-மின் (ஓ ஜின்-ஹீயின் முன்னால் கணவன்)
* லீ பில்-மோ - கூக் ச்சான்-சூ (ஓ ஜின்-ஹீயைக் காதலிக்கும், அவசரப்பிரிவில் வேலை செய்யும் உயரலுவலர்)
* கிளாரா - ஹன் அஹ்-றஐம் 
* யூன் சாங்-ஹூன்

## மதிப்பீடுகள்

## மேற்கோள்கள்

## வெளி இணைப்புகள்
*''Emergency Couple'' official tvN website 
*
*

பகுப்பு:டிவிஎன் தொலைக்காட்சி நிகழ்ச்சிகள்
பகுப்பு:தென் கொரியா நாடகத் தொலைக்காட்சி தொடர்கள்
பகுப்பு:கொரிய மொழித் தொலைக்காட்சி நிகழ்ச்சிகள்
பகுப்பு:2014 இல் தொடங்கிய தொலைக்காட்சி நிகழ்ச்சிகள்‎
பகுப்பு:தென் கொரிய மருத்துவத் தொலைக்காட்சி தொடர்கள்
பகுப்பு:தென் கொரிய காதல் நகைச்சுவை தொலைக்காட்சி தொடர்கள்
பகுப்பு:2014 இல் நிறைவடைந்த தென் கொரிய நாட்டுத் தொலைக்காட்சி நிகழ்ச்சிகள்
தஞ்சைக் கலைக்கூடம்

thumb|தஞ்சை அரண்மனை வளாக அருங்காட்சியகம்

**தஞ்சைக் கலைக்கூடம்** எனபது தஞ்சை நகரில் உள்ள தஞ்சை அரண்மனை வளாகத்தில் அமைந்துள்ள ஒரு அருங்காட்சியகம் ஆகும். இது 1951 ஆம் ஆண்டு அமைக்கப்பட்டது.

## கலைக்கூடத்தின் சிறப்பு
இந்தக் கலைக்கூடம் உலகச் சிறப்பு பெற்றதாகும். உலகத்தில் எங்கும் காணக்கிடைக்காத சில தெய்வ செப்புத் திருமேனிகள் இக்கலைக்கூடத்தில் உள்ளன. இக் கலைக்கூடத்தில் 7ஆம் நூற்றாண்டு முதல் 17ஆம் நூற்றாண்டு வரையான காலகட்டத்தைச் சேர்ந்த நூற்றுக்கும் மேற்பட்ட சிலைகள் உள்ளன. இக்கலைக்கூடத்தில் உள்ள செப்புச் சிலைகளும் கற்சிலைகளும் பெரும்பாலும் தஞ்சையை ஆண்ட புகழ்மிக்க சோழ மன்னர்கள் காலத்தவை. சில விஜயநகர பரம்பரையில் வந்த தெலுங்கு நாயக்க மன்னர்கள் காலத்தவை, எஞ்சிய சில மராட்டிய மன்னர் காலத்தவை.

## வரலாறு
1951ஆம் ஆண்டின் முற்பகுதியில் கல்கத்தா தொல்லியல் ஆய்வாளர் ஒருவர் தஞ்சை வந்திருந்தபோது கருந்தட்டான் குடியில் வடவாற்றின் வடகரையில் கவனிப்பாரற்றுக் கிடந்த பிரம்மன் சிலை ஒன்றின் அழகில் மயங்கி அதைக் கல்கத்தாவுக்கு எடுத்துச் செல்ல விரும்பினார். அதற்கு அங்குள்ள மக்கள் எதிர்ப்பு தெரிவித்தனர். இதனால் இச்சிலையை அப்போது தஞ்சை மாவட்ட ஆட்சியராக இருந்த டி. கே. பழனியப்பன் பார்வையிடச் சென்றபோது அங்குள்ள மக்கள் இச்சிலையைத் தஞ்சை மாவட்டத்திற்கு வெளியே எடுத்துச் செல்லக் கூடாது என வலியுறுத்தியதைக் கண்டு சிலையைத் தஞ்சை அரண்மனைக் கட்டடத்திற்குப் பாதுகாப்பாக எடுத்து வந்தார். இதன் பிறகு இதுபோல மாவட்டத்தில் கவனிப்பாரற்று உள்ள சிலைகளைக்கொண்டு கலைக்கூடம் அமைக்கும் யோசனையில் மாவட்டத்தில் உள்ள இதுபோன்ற சிலைகளைத் திரட்டினார். பூமியில் புதைந்துகிடந்து கிடைத்த செப்புச்சிலைகள், கோயிலில் வழிபாடு இல்லாமல் உள்ள செப்புச் சிலைகள் ஆகியவற்றைச் சேகரித்து இக்கலைக்கூடம் 09.12.1951 (ஞாயிற்றுக்கிழமை) இல் அமைக்கப்பட்டது.

## கலைக்கூடச் சிலைகள் சில

படிமம்:Ardhanareshwarar.jpg|உமையொருபாகர்
படிமம்:Bhikshatana.jpg|பிட்சை உகந்தபெருமான்
படிமம்:Chandeshwarar.JPG|சந்திரசேகரர்
படிமம்:Durga Korravai.jpg|துர்கை
படிமம்:Gajasamharamurti.JPG|யானை உரித்த பெருமான்
படிமம்:Gangadhara Chola.jpg|கங்காதரர்
படிமம்:Jyeshtha.jpg|மூத்ததேவி
படிமம்:Kankalamurti.jpg|கங்காள மூர்த்தி
படிமம்:Kannappa.JPG|கண்ணப்பன்
படிமம்:Shiva Bhikshathanar.jpg|பிட்சை உகந்தபெருமான்
படிமம்:Shiva Sukhasanamurthi.jpg|சுகாசன மூர்த்தி
படிமம்:Somaskanda.JPG|சிவனுமைமுருகு
File:Arthanaari.jpg|thumb|அர்த்தநாரி சிலை
File:Brahma (2).jpg|thumb|பிரம்மா சிலை
File:Buddha statue in Thanjavur 1.jpg|thumb|தஞ்சாவூரில் உள்ள புத்தர் சிலை
Kajasamharar (1).jpg|thumb|கஜஸம்ஹரர் சிலை
File:Murugan with wifes.jpg|thumb|முருகன் வள்ளி மற்றும் தெய்வானையுடன்
File:Mahavishnu.jpg|thumb|மகாவிஷ்ணு சிலை
File:Mahalakshmi.jpg|thumb|மகாலட்சுமி சிலை
File:Kalyanasundarar.jpg|thumb|கல்யாணசுந்தரர் சிலை


## மேற்கோள்கள்


## உசாத்துணை
*கவின்மிகு தஞ்சைக் கலைக்கூடம், கோ.வீராசாமி,1989.

பகுப்பு:தமிழ்நாட்டிலுள்ள அருங்காட்சியகங்கள்&lrm;
பகுப்பு:தஞ்சாவூர் மாவட்டம்
கருணீகர்

**கருணீகர்** (*Karuneegar*) எனப்படுவோர் தமிழகத்தில் வாழுகின்ற ஓர் இனக்குழுவினர் ஆவர். இவர்கள் திருவண்ணாமலை, காஞ்சிபுரம், திருவள்ளூர், வேலூர், சென்னை போன்ற வட மாவட்டங்களில் கிராமக் கணக்குத் தொழிலைச் செய்த வருகின்றனர்.

## புராண வரலாறு
கருணீகர் குலத்தினர் தங்களை, சித்திரகுப்தர் வழியினர் என  கூறிக் கொள்கின்றனர். கருணீகர்களின் தோற்றம் குறித்து *ஸ்ரீ கருணீக புராணம்* மற்றும் *ஆதித்திய புராணம்* முதலியவற்றில் கூறப்பட்டுள்ளது.

## பெயர்க் காரணம்
கர்ணம்+ஈகம்+அர் = கருணீகர். கர்ணம்- காது; ஈகம் – தன்மைப் பொருட்டாய் வருவதோர் வடசொல்; கண்ணால் கண்டறியப் பெறாதன செவியான் அறிந்து நம்பப் பெறுதல் போல, பண்டைய அரசர்கள் தாம் கண்ணுறப் பெறாதவற்றை இவர்கள் கணக்குகளால் மெய்பெற அறிந்து எழுதி வைப்பதால் இப்பெயர் பெற்றனர் என *கருணீக புராணம்* இயற்றிய அ. வரதநஞ்சைய பிள்ளை கூறுகிறார்.

## பிரிவுகள்
இச்சமூகத்தில் *சீர் கருணீகர்*, *சரட்டுக் கருணீகர்*, *கைகாட்டிக் கருணீகர்*, *மற்றவழிக் கருணீகர்*, *சோழிக் கணக்கர்* மற்றும் *சுண்ணாம்பு கருணீகர்* என பல பிரிவுகள் உள்ளன. இதில் *சரட்டுக் கருணீகர்* மட்டும் வைணவ மரபைச் சார்ந்தவர்கள். மற்றவர்கள் சைவ சமயத்தை சேர்ந்தவர்கள். கருணீகர்கள் பிரிவுகள் ஒன்றோடொன்று திருமண உறவு வைப்பதில்லை. கருணீகர்களில் 64 வகையான கோத்திரங்களும், 32 மடங்களும் உள்ளது. தமிழ்நாட்டில்  **பிள்ளை** பட்டம் இட்டுக் கொள்ளும் இவர்கள் பிரித்தானிய இந்தியாவில் **கர்ணம்** எனும் கணக்குப் பிள்ளை பணி செய்தவர்கள்.

## கோயில்
காஞ்சிபுரத்தில் உள்ள  சித்திரகுப்தர் கோயிலை கருணீக மரபைச் சேர்ந்தவர்கள், குடமுழுக்கு செய்வித்தனர். இக்கோயிலை கருணீக குலத்தினர் பராமரித்து வருகின்றனர்.

## பிற்படுத்தப்பட்ட வகுப்பினர்
தமிழ்நாடு சாதிகள் பட்டியலில், கருணீகர்களின் அனைத்து பிரிவுகளும், பிற்படுத்தப்பட்ட வகுப்பினர் பட்டியலில், வரிசை எண் 53இல் உள்ளது.

## மேற்கோள்கள்

பகுப்பு:சாதிகள்
பகுப்பு:தமிழரில் சாதிகள்
தகுமொழி

**தகுமொழி** (*standard language*) அல்லது **பொதுமொழி** என்பது, ஒரு குழுவினரால் பொதுத் தொடர்பாடலுக்குப் பயன்படுத்தப்படும் ஒரு மொழிவகை ஆகும். மாற்றாக, தரப்படுத்தல் வழிமுறையூடாக மொழிவகைகள் தகுமொழி ஆகின்றன. இதன்போது அவை இலக்கணத்திலும், அகரமுதலிகளிலும் விளக்கப்படுவதற்கு ஏதுவாக ஒழுங்கமைக்கப்படுகின்றன. பொதுவாக, உள்ளூர்த் தேவைகளுக்கும் அப்பால் பயன்படுத்தவேண்டிய மொழிவகைக்கான தேவை ஏற்படும்போது, வணிக அல்லது நிர்வாக மையங்களில் பேசப்படும் வட்டார வழக்குகளே இவ்வாறு தரப்படுத்தலுக்கு உள்ளாகித் தகுமொழி ஆகின்றன.

## குறிப்புகள்

பகுப்பு:மொழியியல்
பாஸ்தா

**பாஸ்தா** இது ஒரு தென் கொரியா நாட்டு காதல் நகைச்சுவை மற்றும் சமையல் தொலைக்காட்சி தொடர் ஆகும். இந்த தொடரை குவான் சாக்-ஜாங என்பவர் இயக்கியுள்ளார். இந்த தொடரில் கோங் ஹ்யோ-ஜின், லீ சன்-க்யூன், லீ ஹா-நுய் மற்றும் அலெக்ஸ் சூ உள்ளிட்ட பலர் நடித்துள்ளனர்.

இந்த தொடர் ஜனவரி 4, 2010ஆம் ஆண்டு முதல் மார்ச் 9, 2010ஆம் ஆண்டு வரை தென் கொரியா நாட்டு நேரப்படி திங்கள் மற்றும் செவ்வாய் இரவு 21:55 மணிக்கு ஒளிபரப்பாகி 20 அத்தியாயங்களுடன் நிறைவடைந்தது.

## தமிழில்
இந்த தொடரை தமிழ் மொழியில் கே-தொடர்கள் என்ற பெயரில் மொழி மாற்றம் செய்யப்பட்டு 20 நவம்பர் 2014ஆம் ஆண்டு முதல் 2 ஜனவரி 2015ஆம் ஆண்டு வரை திங்கள் முதல் வெள்ளி வரை தினமும் இரவு 7:30 மணிக்கு புதுயுகம் தொலைக்காட்சியில் ஒளிபரப்பானது.

## நடிகர்கள்
* கோங் ஹ்யோ-ஜின்
* லீ சன்-க்யூன்
* லீ ஹா-நுய்
* அலெக்ஸ் சூ

## வெளி இணைப்புகள்
* ''Pasta'' official MBC website

பகுப்பு:முன்குவா ஒலிபரப்பு கார்ப்பரேஷன் தொலைக்காட்சி நிகழ்ச்சிகள்‎
பகுப்பு:தென் கொரியா நாடகத் தொலைக்காட்சி தொடர்கள்
பகுப்பு:கொரிய மொழித் தொலைக்காட்சி நிகழ்ச்சிகள்
பகுப்பு:2010 இல் தொடங்கிய தொலைக்காட்சி நிகழ்ச்சிகள்‎
பகுப்பு:தென் கொரிய காதல் நகைச்சுவை தொலைக்காட்சி தொடர்கள்
பகுப்பு:தென் கொரிய சமையல் தொலைக்காட்சி தொடர்கள்
பகுப்பு:கொரியன்-தமிழ் மொழிபெயர்ப்பு தொலைக்காட்சி நாடகங்கள்
பகுப்பு:2010 இல் நிறைவடைந்த தென் கொரிய நாட்டுத் தொலைக்காட்சி நிகழ்ச்சிகள்
பகுப்பு:புதுயுகம் தொலைக்காட்சி நாடகங்கள்‎
யூ ஆர் பியூட்டிபுல்

**யூ'ஆர் பியூட்டிஃபுல்** இது ஒரு தென் கொரியா நாட்டு தொலைக்காட்சி காதல் நகைச்சுவை மற்றும் இசை கலந்த தொலைக்காட்சி தொடர் ஆகும். இந்த தொடரை ஹாங் சுங்-சாங்க் என்பவர் இயக்கியுள்ளார். இந்த தொடரில் பார்க் ஷின்-ஹே, ஜாங் கியுன்-சுக், லீ ஹாங்-ஜி, யுங் யாங்-ஹ்வா உள்ளிட்ட பலர் நடித்துள்ளனர்.

இந்த தொடர் 7 அக்டோபர் 2009ஆம் ஆண்டு முதல் 26 நவம்பர் 2009ஆம் ஆண்டு வரை தென் கொரியா நாட்டு நேரப்படி புதன் மற்றும் வியாழக்கிழமைகளில் இரவு 21:55 மணிக்கு ஒளிபரப்பாகி 16 அத்தியாயங்களுடன் நிறைவடைந்தது.

## தமிழில்
இந்த தொடரை தமிழ் மொழியில் கே-தொடர்கள் என்ற பெயரில் மொழி மாற்றம் செய்யப்பட்டு 5 ஜனவரி 2015ஆம் ஆண்டு முதல் 10 பிப்ரவரி 2015ஆம் ஆண்டு வரை திங்கள் முதல் வெள்ளி வரை தினமும் இரவு 9 மணிக்கு புதுயுகம் தொலைக்காட்சியில் ஒளிபரப்பானது.

## நடிகர்கள்
* பார்க் ஷின்-ஹே 
* ஜாங் கியுன்-சுக் 
* லீ ஹாங்-ஜி 
* யுங் யாங்-ஹ்வா

## வெளி இணைப்புகள்
* ''You're Beautiful'' official SBS website
* 

பகுப்பு:சியோல் ஒலிபரப்பு அமைப்பு தொலைக்காட்சி நிகழ்ச்சிகள்
பகுப்பு:தென் கொரியா நாடகத் தொலைக்காட்சி தொடர்கள்
பகுப்பு:கொரிய மொழித் தொலைக்காட்சி நிகழ்ச்சிகள்
பகுப்பு:2009 இல் தொடங்கிய தென் கொரிய நாட்டுத் தொலைக்காட்சி நிகழ்ச்சிகள்‎
பகுப்பு:தென் கொரிய இசைத் தொலைக்காட்சி தொடர்கள்
பகுப்பு:தென் கொரிய காதல் நகைச்சுவை தொலைக்காட்சி தொடர்கள்
பகுப்பு:2009 இல் நிறைவடைந்த தென் கொரிய நாட்டுத் தொலைக்காட்சி நிகழ்ச்சிகள்
பகுப்பு:கொரியன்-தமிழ் மொழிபெயர்ப்பு தொலைக்காட்சி நாடகங்கள்
பகுப்பு:புதுயுகம் தொலைக்காட்சி நாடகங்கள்‎
பகுப்பு:விடலைப் பருவ தொலைக்காட்சி தொடர்கள்
குஸ்டாவ் பெச்னர்

குஸ்டாவ் தியடோர் ஃபெச்னர் (Gustav Theodor Fechner (/ˈfɛxnər/; ஜெர்மன்: [ˈfɛçnɐ]; ஏப்ரல் 19, 1801 – நவம்பர் 18, 1887) என்பவர்  ஜெர்மனியை சேர்ந்த கவிஞர், தத்துவமேதை, என பன்முகம் கொண்டவர். இவர் உளவியற்பியலின் தந்தையாக கருத்ப்படுகிறார்.

## வாழ்கையும்,கல்வியும்

இவர் ஜெர்மனியின் முஸ்காவ் நகருக்கு அருகே குரோப் ஸார்சன் என்ற ஊரில் 1801இல் பிறந்தவர் இவரின் தந்தை ஒரு பாதிரியார். ஆன்மிகப் பிண்ணணி கொண்ட குடும்பத்தில் வளர்ந்தபோதிலும், பிற்காலத்தில் இவர் நாத்திகவாதியாகத் திகழ்ந்தார்.

பள்ளிக் கல்வியை முடித்த பிறகு, லெய்ப்சிக், டிரஸ்டென் பல்கலைக்கழகங்களில் 1817இல் மருத்துவம் பயில சேர்ந்து மருத்துவம் கற்றார்.

## பணிகள்

1823ஆம் ஆண்டு லெய்ப்சிக் பல்கலைக்கழகத்தில் இயற்கை தத்துவப் பாடத்தில் ஆசிரியராக நியமிக்கப்பட்டார். அப்போது, அறிஞர்களின் ஆய்வுக் கட்டுரைகளை மொழிபெயர்த்தல்,பாடப் புத்தகங்கள் வெளியிடுதல் ஆகிய பணிகளில் ஈடுபட்டார்.

பிறகு,1834இல் இயற்பியல் பேராசிரியராக நியமிக்கப்பட்டார். இயற்பியலிலும் வேதியியலிலும் ஆய்வுகளை மேற்கொண்டார். நிறம், பார்வை குறித்து 1839-ல் தீவிர ஆராய்ச்சியில் ஈடுபட்டிருந்தபோது இவருக்கு பார்வைக் குறைபாடு ஏற்பட்டது.

## ஆய்வுகள்

இவரது பார்வை குணமான பிறகு மனதிற்கும் உடலுக்கும் உள்ள தொடர்பு குறித்த ஆராய்ச்சிகளில் ஈடுபடத் தொடங்கினார். உடலும் மனமும் வெவ்வேறாக இருந்தாலும் ஒரே உண்மையின் இரு வேறு பக்கங்கள் என்றார். அந்த சிந்தனையை அடிப்படையாகக் கொண்டே தன் ஆய்வைத் தொடங்கினார்.

உண்மையில் இவை இரண்டுக்கும் இடையிலான துல்லியமான கணிதவியல் தொடர்பைக் கண்டறியும் முயற்சியில் ஈடுபட்டார். இந்த ஆராய்ச்சியின் விளைவாக உலகப் புகழ்பெற்ற வெபர்-ஃபெச்னர் விதி (Weber-Fechner Law) பிறந்தது. “உணர்வின் தீவிரம் எண்கணிதத் தொடரில் (Arithmetical Progression) அதிகரித்தால், அதைத் தூண்டும் ஆற்றல் பெருக்குத் தொடரில் (Geometrical Progression) அதிகரிக்க வேண்டும்” என்றார்.

இந்த விதி சில குறிப்பிட்ட வரையறைக்குள் இருந்தாலும், பின்னாளில் வந்த பல ஆராய்ச்சியாளர்களுக்கு மிகவும் பயனுள்ளதாக இருந்தது. வில்ஹெம் வூண்ட், ஹெர்மன் வான் ஹெம்ஹோல்ட்ஸ் ஆகியோருடன் சேர்ந்து நவீன சோதனை உளவியல் என்ற புதிய துறையை அறிமுகப்படுத்தினார்.

மனம் எளிதாக அளவிட முடிகிற, கணித தீர்வுக்குள் அடங்கும் ஒன்று என்பதால், உளவியல் அளவீட்டு அறிவியலுக்குள்ளும் அடங்கும் சாத்தியக்கூறு உள்ளது என்பதை எடுத்துக் கூறினார். இதுகுறித்து தான் கண்டறிந்தவற்றை பொது நிகழ்ச்சிகளில் விளக்கிப் பேசினார். தனது ஆய்வுகள் அடங்கிய பல கட்டுரைகள், புத்தகங்களை வெளியிட்டார்.

அறிவியல் ஆராய்ச்சி மட்டுமின்றி, கவிதையிலும் இவருக்குள் ஆர்வம் கிளை விரித்தது. டாக்டர் மைசெஸ் என்ற புனைப் பெயரில் பல கவிதைகள் எழுதினார். 1895-ல் அழகியல் உண்மைகள் குறித்த ஆராய்ச்சியில் ஈடுபட்டார்.

மனம், உளவியல், உடல், அழகியல் என எதுவாக இருந்தாலும் அவற்றை விஞ்ஞான மற்றும் கணித அடிப்படையில் உறுதிப்படுத்த முற்பட்டார். எனவே இவர் உளவியற்பியல் (Psychophysics) மற்றும் ஒட்டுமொத்த சோதனை உளவியலின் தோற்றுநராக கருதப்படுகிறார்.

## மேற்கோள்

பகுப்பு:1801 பிறப்புகள்
பகுப்பு:1887 இறப்புகள்
பகுப்பு:செருமானிய மெய்யியலாளர்கள்
பகுப்பு:செருமானியக் கணிதவியலாளர்கள்
மெத்தில் குளோரோபார்மேட்டு

**மீத்தைல் குளோரோபார்மேட்டு** (Methyl chloroformate) என்பது குளோரோபார்மிக் அமிலத்தினுடைய மீத்தைல் எசுத்தராகும். இதனுடைய மூலக்கூறு வாய்பாடு CH3OCOCl. மீத்தைல் குளோரோகார்பனேட்டு என்றும் அழைக்கப்படும் இது எண்ணெய்த் தன்மையுடன் மஞ்சள் நிறத்தில் இருந்து நிறமற்றதாக மாற்றமடைகிறது. கார மணத்துடன் காணப்படும் இதை சூடுபடுத்தினால் பொசுசீன் (*phosgene*) வாயுவை வெளியிடுகிறது. நீருடன் சேர்ந்தால் அரிக்கும் தன்மையுடன் புகைக்கிறது.

கரிமத் தொகுப்பு வினையில் மீத்தைல் குளோரோபார்மேட் தகுந்த மின்னனு மிகுபொருளுடன் சேர்ந்து மீத்தாக்சி கார்பனைல் செயல்பாட்டுத் தொகுதியை அறிமுகம் செய்கிறது.

## மேற்கோள்கள்

பகுப்பு:மெத்தில் எசுத்தர்கள்
பகுப்பு:குளோரோபார்மேட்டுகள்
பகுப்பு:கரிம வேதியியல் வினையாக்கிகள்
இலித்தியம் இரும்பு பாசுபேட்டு

**இலித்தியம் இரும்பு பாஸ்பேட்**(**LiFePO<sub>4</sub>**) அல்லது LFP என்பது லித்தியம் இரும்பு பாஸ்பேட் மின்கலங்களில் பயன்படுத்தப்படும் ஒரு கலவையாகும் . இவ்வகை மின்கலன்கள் மின் கருவிகள் மற்றும் மின்னூர்திகளில் பொதுவாக பயன்படுத்தப்படுகின்றது.

## மேற்கோள்கள்

பகுப்பு:இலித்தியம் சேர்மங்கள்
பகுப்பு:இரும்பு சேர்மங்கள்
பின்னவலை திறந்த விலங்குக் காட்சிச்சாலை

**பின்னவலை திறந்த விலங்குக் காட்சிச்சாலை** (*Pinnawala Open Zoo*) என்பது இலங்கை, கேகாலை மாவட்டம், பின்னவலை என்ற இடத்தில் அமைந்துள்ள ஒரு விலங்குக் காட்சிச்சாலை ஆகும். இது பின்னவலை யானைகள் சரணாலயத்திற்கு அருகாக அமைந்துள்ளது. இவ்விலங்குக் காட்சிச்சாலை பொதுமக்களின் பார்வைக்காக 2015 ஏப்ரல் 17 அன்று திறக்கப்பட்டது. இது இலங்கையின் முதலாவது திறந்தவெளி விலங்குக் காட்சிச்சாலையாகவும் தெகிவளை விலங்கியல் பூங்காவுக்கு அடுத்து அமையும் இரண்டாவது விலங்குக் காட்சிச்சாலையாகவும் உள்ளது.

## மேற்கோள்கள்

பகுப்பு:இலங்கையின் விலங்கியல் பூங்காக்கள்